Správa zo zahraničnej pracovnej cesty

1.  Účastník ZPC:
Mgr. Július KRAVJAR, CVTI SR, Lamačská cesta 8/A, 811 04 Bratislava, odborný pracovník; angličtina, nemčina, ruština, poľština
2.  Zahraničná pracovná cesta:
Aktívna účasť na národnej konferencii so zahraničnou účasťou "The effective anti-plagiarism policy. The models of the institutional solutions".
Miesto: Sala Odczytowa Centralnej Biblioteki Rolniczej im. Michała Oczapowskiego, Krakowskie Przedmieście 66, Varšava, Poľsko
Organizátor: Fundacja im. A.-J. Fresnela a Plagiat.pl Sp. z o.o.
3.  Rámcový program pobytu:
8. 5. 2012 
Odchod z Bratislavy do Viedne v dopoludňajších hodinách, odlet z Viedne do Varšavy,  ubytovanie.

9.5.2012 10:00 – 13:30	konferencia
Andrzej Kurkiewicz, Ministerstwo nauki i szkolnictwa wyższego, Department strategii
Sebastian Kawczyński, Prezes Zarządu Plagiat.pl Sp. z o.o., „Ogólnopolski system antyplagiatowy. Stan obecny i możliwości rozwoju”
Hubert Izdebski, Sekretarz Centralnej Komisji ds. Stopni i Tytułów, „Stanowisko Centralnej Komisji ds. Stopni i Tytułów w sprawie plagiatów”
Debora Weber-Wulff, Hochschule für Technik und Wirtschaft Berlin, „Plagiarism Policies in Germany”
Julius Kravjar, Centrum vedecko-technických informácií SR (CVTI SR), „Central Repository of Theses and Dissertations and Plagiarism Detection System on a National Level in Slovakia”

4.  Stručný priebeh rokovaní, resp. študijného pobytu:
-	V úvodnom slove A. Kurkiewicz podčiarkol, že ministerstvo zakúpilo pre VŠ rôzny softvér a snaží sa školy primäť k tomu, aby ho využívali. V tejto snahe však ministerstvo nemá oporu v zákone.
-	Na konferencii odznel príspevok o boji s plagiátorstvom na poľských VŠ – S. Kawczyński,. VŠ sa rozhodujú sami, či budú alebo nebudú využívať antiplagiátorský systém (APS). K dátumu konania konferencie 149 VŠ využíva APS, t. j. 31,7% VŠ, ale v spoločnom repozitári sú práce len zo 64 vysokých škôl, t. j. 13,6% VŠ. Originalitu však overujú len u diplomových prác. Prednášajúci ocenil slovenský model ako veľmi zaujímavý a blížiaci sa k ideálu.
-	Hubert Izdebski, tajomník Centrálnej komisie pre stupne a tituly, hovoril o plagiátorstve, kvalite doktorátov a kvalite udeľovania profesorských titulov. V legislatíve nemajú zakotvený pojem plagiátorstvo a tak niektoré univerzity nepovažujú za svoju povinnosť využívať antiplagiátorský systém. najväčší problém školstva vidí v tom, že študenti sa v testoch učia už na strednej škole akurát zaškrtávať políčka a nenadobúdajú schopnosť kriticky myslieť a nevedia sa kvalitne písomne vyjadriť.
-	Zaujímavý príspevok predniesla prof. Weber-Wulf z Berlína týkajúci sa politík súvisiacich s bojom proti plagiátorstvu. Prednášajúca spomenula problémy s presadzovaním jednotnej politiky vzhľadom na to, že v Nemecku je 16 spolkových krajín, každá má svoje ministerstvo školstva a ťažko je dosiahnuť všeobecný konsenzus. Prof. Weber-Wulf sa zaoberá problematikou plagiátorstva od roku 2002. Na moju otázku, či sa už stretla s podobným modelom ako máme my, povedala, že zatiaľ nie a že je to unikátny model. V Nemecku majú ustanovenú funkciu ombudsmana pre vedu na základe odporučenia „Komisie pre samokontrolu vo vede“. Zaoberá sa predovšetkým záležitosťami „best practices“, ich porušovaním a sankciami (Ombudsmann für die Wissenschaft).
-	Vo svojej prezentácii som sa zameral na vysvetlenie genézy Centrálneho registra záverečných a kvalifikačných prác a Systému na odhaľovanie plagiátov pre potreby slovenských akademických a výskumných inštitúcií a na skúsenosti z jeho dvojročnej prevádzky.

Prednášajúcich oslovila TVP 1 (Televizja Polska) o odpovede na niekoľko krátkych otázok ohľadne plagiátorstva a boja proti nemu.

5.  Odporúčané závery:
-	Zvážiť usporiadanie národnej konferencie s medzinárodnou účasťou na tému boja s plagiátorstvom a propagovať slovenský model pre rok 2013 alebo 2014.
-	Otvoriť rokovania s dodávateľmi elektronických informačných zdrojov o tom, aby sprístupnili ich texty pre použitie v porovnávacom korpuse antiplagiátorského systému (v Poľsku už takéto rokovania začali.

6.   Prehľad prinesenej dokumentácie a miesto jej uloženia
Prezentácie účastníkov konferencie budú publikované.

7. Osobitne vyhodnotený očakávaný prínos ZPC
Účasť na konferencii znamenala predovšetkým propagáciu činnosti MŠVVaŠ SR, CVTI SR, Centrálneho registra záverečných a kvalifikačných prác a Systému na odhaľovanie plagiátov pre potreby slovenských akademických a výskumných inštitúcií na samotnej konferencii a aj na prvom programe poľskej televízie TVP 1. Ďalším prínosom je oboznámenie sa so stavom boja proti plagiátorstvu v Poľsku a v Nemecku a nadviazanie osobných kontaktov.

8.    Spôsob zverejnenia výsledkov ZPC, prenos získaných informácií
Správa zo ZPC bude zverejnená na web stránke MŠVVaŠ SR a na intranete CVTI SR. 
Súhlasím so zverejnením správy na internete: áno

Dátum: 15. 05. 2012
Správu vypracoval: Július Kravjar  			.................................................

Dátum:
Správu schválil:                                                       .................................................